**ELŐTERJESZTÉS**

**Szombathely Megyei Jogú Város Közgyűlésének**

**Kulturális, Oktatási és Civil Bizottsága 2023. május 23-i ülésére**

**Javaslat elszámolási határidő meghosszabbításával kapcsolatos döntés meghozatalára**

A PontMás Vas Megyei Autista Gyermekekért Alapítvány (a továbbiakban: Alapítvány) 2022 októberében pályázatot nyújtott be a Kulturális, Oktatási és Civil Bizottsághoz a IV. KÉK futás, és családi nap címmel. A pályázatot a Bizottság 152/2022.(XII.6.) KOCB számú határozatában 200.000,- forint összeggel javasolta támogatni, melyet a Közgyűlés - tekintve az önkormányzati forrásátadásról szóló 47/2013. (XII.4.) önkormányzati rendelet 1.§ (5) bekezdését- 414/2022. (XII.8.) Kgy. sz. határozatával hagyott jóvá. Az Alapítványnak a 2022. decemberében megkötött támogatási szerződés 11. pontja szerint - hivatkozva a pályázatban megjelölt megvalósítási időszakra - 2023 június 30. napjáig kell benyújtani elszámolását.

Az Alapítvány kuratóriumának elnöke 2023 májusában elszámolási határidő meghosszabbítására vonatkozó kérelmet nyújtott be az Önkormányzathoz. Kérelmében leírta, hogy az Alapítvány a IV. KÉK futás, és családi nap áprilisi megrendezését több hátráltató tényező miatt halasztani kényszerült. A szervezők a megszokott színvonal megtartása miatt döntöttek a halasztás mellett, a megvalósítást 2023. szeptemberére tűzték ki.

Az önkormányzati forrásátadásról szóló 47/2013. (XII. 4.) önkormányzati rendelet 6.§ (4) bekezdése értelmében az elszámolási határidő a támogatottnak az elszámolási határidő lejártát megelőzően benyújtott írásbeli kérelmére, legfeljebb egy alkalommal, legfeljebb hat hónap időtartamra a támogatást biztosító önkormányzati szerv döntése alapján meghosszabbítható.

Fentiekre hivatkozva javaslom a Közgyűlésnek, hogy az elszámolási határidő 2023. november 30. napjáig történő meghosszabbításához járuljon hozzá.

Kérem a Tisztelt Bizottságot, hogy az előterjesztést megtárgyalni, és a határozati javaslatot elfogadni szíveskedjék.

**Szombathely, 2023. május „ ”**

 **/: Horváth Soma :/**

**Határozati javaslat**

**…/2023. (V.23.) KOCB. számú határozat**

A Kulturális, Oktatási és Civil Bizottság a „Javaslat elszámolási határidő meghosszabbításával kapcsolatos döntés meghozatalára” című előterjesztést megtárgyalta, és Szombathely Megyei Jogú Város Önkormányzata Közgyűlésének az önkormányzati forrásátadásról szóló 47/2013. (XII.4.) önkormányzati rendelet 6.§ (4) bekezdése alapján javasolja a Közgyűlésnek, hogy Szombathely Megyei Jogú Város Önkormányzata és a PontMás Vas Megyei Autista Gyermekekért Alapítvány között létrejött 41451-1/2022. iktatási számú támogatási szerződés 11. pontjában szereplő elszámolási határidő 2023. június 30. napjáról 2023. november 30. napjára módosuljon.

**Felelős:** Putz Attila, a Kulturális, Oktatási és Civil Bizottság elnöke

 Horváth Soma alpolgármester

(A végrehajtásért felelős:

Vinczéné Dr. Menyhárt Mária, az Egészségügyi és Közszolgálati Osztály vezetője)

**Határidő**: 2023. május 25.